Diari Oficial de la Generalitat Valenciana


Sumari del DOGV 3477, del 20-04-1999 (1999/2185)

RESOLUCIÓ d'11 de febrer de 1999, del president de la Comissió Territorial d'Urbanisme per la qual es fa públic l'Acord de 21 de desembre de 1998, de la Comissió Territorial d'Urbanisme d'Alacant, relatiu a l'esmena de l'errada de l'Estudi de Detall en les Avingudes d'Ausiàs March, d'Alcoi i de l'Alcalde Gomis Ramos del Campello.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2185


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de febrer de 1999, del president de la Comissió Territorial d'Urbanisme per la qual es fa públic l'Acord de 21 de desembre de 1998, de la Comissió Territorial d'Urbanisme d'Alacant, relatiu a l'esmena de l'errada de l'Estudi de Detall en les Avingudes d'Ausiàs March, d'Alcoi i de l'Alcalde Gomis Ramos del Campello. [1999/M2185]
  
Vist l'expedient de referència i de conformitat amb els següents:
  
Antecedents de fet
  
Primer
  
El projecte es remet a la conselleria competent en Urbanisme, de conformitat amb allò que s'ha establit en l'article 105.2 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú.
  
Segon
  
La documentació està integrada per memòria i plans.
  
Tercer
  
L'objecte del present expedient és la correcció del límit entre les dues zones de distinta qualificació en què es divideix l'illa situada entre les avingudes d'Ausiàs March i d'Alcoi i el carrer de l'Alcalde Gomis Ramos, per a ajustar-lo a la realitat existent.
  
Consideracions tecnicojurídiques
  
Primera
  
La tramitació efectuada per l'Ajuntament de conformitat amb allò que s'ha establit en l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ha sigut correcta, atés que la present proposta es considera justificada a partir de l'errada produïda en dibuixar-se el límit entre les dues zones d'ordenació.
  
Segona
  
La documentació aportada està completa, a falta de plans de refosa per a les seues substitució en el pla general.
  
Tercera
  
La proposta presentada es considera justificada a partir de l'errada produïda en dibuixar-se el límit entre les dues zones d'ordenació, per la qual cosa es considera procedent la correcció presentada.
  
Quarta
  
La Comissió Territorial d'Urbanisme és l'òrgan competent per a l'adopció del present acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
Primer
  
Aprovar definitivament l'esmena de l'errada de l'Estudi de Detall en les Avingudes d'Ausiàs March, d'Alcoi i de l'Alcalde Gomis Ramos, del Campello.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.